2014 09 16 Mali kura
Donkibaru
Mali kura lamennikelaw, aw ni ʃu: Modibo Danbele
An balimaw, aw ni ʃu: Mohamed Tuure
Modibo Danbele:
Amerique (Amerika) jamanatigi, Barak Obama, Atlanta, Ko Amerique (Amerika) jamana be nà deme Dòn kùnflanintu jòlibɔn, ni a warakatalen dòn Fàrafinna tlebin-yanfan fe, ni Amerique (Amerika) soradasi bà sàba blàli ye ka Taa yɔrɔ kofɔlen ninnu na. U be nà furake-yɔrɔ tan ani wolonfla Jɔ dayɔrɔ keme be Sɔrɔ a yɔrɔ kelen-kelenna bee la, ani ka keneya baarakela keme duuru Kàlan bàna in kὲlecogo. O be Ke dɔgɔkun o dɔgɔkun.
Mohamed Tuure:
Nizeriya jamanafanga fìnitigiw ka tribunal (kiiriblon) ye fìnitigi tan ni fla Лagin ka Fàga, bari u ye a Laɲini ka u ka ɲemaa Fàga. U ye mugu Cì a ka convoi (jamakulu) la Mayduguri, jamana keɲeka tlebɔ-yanfanfela la; yɔrɔ min ni a jamana cὲdenw ni bànbaanci-jekulu, Boko Haram, ni milisi (kanakulu) be ɲɔgɔn na. A kasaara Kera mekalo temenen na.
Modibo Danbele:
Siri minisiri (setigi) ani jamanawere-ceminisiri (setigi), ye dunuya Kɔrɔmatige u Bànnen ka wele Blà a ka jamana ma Pari lajeere min Kera fὲereɲini-cogo, yaasa ka jaadi kὲleke-den minnu be Siri ani Irak olu kὲlecogo la. Besal Almukad ko nin ye kojugu were de da minenen ye tugun.
Mohamed Tuure:
Siri adamadenya ani maaya hake jὲkulu n’o ye Observatoire sirien de Droit de l’Homme (Maaya Hakew Kɔlɔsili-tɔn Siri ‘tɔgɔ la) ye, min dagalen dòn Lɔndɔnn, ye a Lase ko Etat islamique (Silamejamana) milisiw (kanakuluw) ye Siri jamanafanga fìnitigiw ka kὲleke-pankurun dɔ Cì san fe. Ko nin ye a ʃyὲn fɔlɔ ye kabini a jaadisiw (jaadikelaw) ye u ka maraw, n’o ye kalifa Sìgi Siri ani Irak jamana na. A jὲkulu ka lakalita fe, a pankurun Bìnna du dɔw kan. Maa caman Sàra a kasaara fe.
Modibo Danbele:
Miniyapolis, ni ale ye Amerique (Amerika) dugu dɔ ye. A alimamiba ye mɔgɔ minenenw ka kùnkolo-tigeli Kɔn kὲlekedenw fe, minnu be Siri ani Irak mara la. Abderhamann ʃek Umar y’a Fɔ Somali baarayɔrɔ, ni ale be Voix de l’Amérique kùnnafoniso min be yan, Amérique (Amerika), ko silameya sariya Ko hake be mɔgɔ minenenw ‘bolo. Ani ko u man kan ka Fàga bɔyɔrɔ kama.
Mohamed Tuure:
Afganistan jamana la, yerefaga-ʃu dɔ ye ‘bolimafen fodon Ke OTAN, n’o ye fàraje-jamana sorasitɔn ye, ka convoi (jamakulu) la Kabul, Afganistan jamana faaba la, ka Amerique (Amerika) sorasi fla ani Pologne (Poloniya) sorasi kelen Fàga. O fana na, a fodon ye sìgida mɔgɔ tan ni sàba were Jogin. Talibanw ye a Jira k’a Fɔ ko a fodonw ye u ka kewale ye.
Modibo Danbele:
Pakistan soradasiw Ko u ye maa bi sàba hake Fàga kὲle sèn fe ani sanfe-muguci o sèn fe, jamana keɲeka ani tlebin ‘ce. Nin kɔ fe, kὲlekela mɔgɔ tan ni kelen were Fàgara u kelen ka Dànkari lakana cakeda, ni o be Waziristan keɲeka-yanfan fe.
Mohamed Tuure:
Bì Ukraine (Okraniya) jamana la, wasadenw ka blonba, n’o ye parlement (wasablon) ye, ye sebenlaɲini-sarati, min be Fanga ka segin so ma, Dla jamana kɔrɔnfe-maraw ma. O fana na, ‘yaafa be Ke maa minnu ye marifa Tà jamanafanga fìnitigiw kama. A wasadenw ye fàraje-kelenyatɔn, n’o ye Union Européenne (Erɔp kelenyatɔn) ka bolomademe-gafe ani Ukraine (Okraniya) jamana ‘ce Lateme.
An balimaw nin de tùn ye bì donkibaruyaw ye k’a Lase aw ma, Modibo Danbele ani Mohamed Tuure fe.
FMI ka Mali ɲaginni, dɛmɛbaa wɛrɛw ka da yɛlɛnni Mali ye
Kajatu Tarawele:
-An ka fòli be aw ye Mohamed ni Modibo.
Ko ko bee te Goya mɔgɔ la. Ni da dɔ Tugura i ye fana, da were be Se ka Yelen i ye. Misali la jyen lamini jigineba FMI ani Banque mondiale (Dunuya-waribon) ka sira datugulen Mali ‘ɲe, demebaga werew Wulila ka da were Yelen Mali ye. O demebaga ninnu na, ʃinn (jɔnn guwo) jamana ani Dubayi be o la. Nin jamana ninnu ye ‘kùnnawololi-koba Ke Mali ye. ‘Sabu la, u ye nafolomugu Di Mali ma deme ka sira kan ko an ka an yere Deme n’a ye ko ka jamana Taa ‘ɲe, ka o sɔrɔ yiriwasiraw, o caman-caman bolow, olu be nà Bɔ a koɲe la ani fen caman werew ka Fàra o kan. Mohamed Tuure ye a koɲe Segesege. A ye kuma Di an balimake Aleksi Kalanbiri ma. Ale ye kùnnafoni-sensenna ye kùnnafoni-seben Echo la ka Bɔ Bamakɔ. An k’a ka seereyaw Lamen.
‘Cyen na, a Kera sewa ye, n’i y’a jate Mine fasoden bee de tùn kamana gannen dòn katugu benbaliya-kuma min Fɔra an ni FMI mɔgɔw ni ɲɔgɔn ‘ce. Nka nin kɔni Kera i n’a Fɔ fiɲebɔda maaw ye katugu, ‘cyen na, a Kera sewa ye. I te Se k’i Miiri taaɲe bolofara ʃi la ‘benkanseben ma Ke min na ‘cyen na. Ni benkan-seben ninnu Sera ka Waleya, a be Ke i n’a Fɔ CAN 2002 Kera cogoya min na. N’i hakili be a la, CAN 2002 Kera sababu ye ka Se ka Mali Taa ɲe cogo dɔ la. Nin fana kɔni, n’a Sera ka Waleya, a be nà Ke i n’a Fɔ o ɲɔgɔn ʃi.
Лininkalikela: Mohamed Tuure
Nka ni i y’a Laje, FMI yere ka cidenya dɔ be Bamakɔ sisan k’u be nà segesegeli Ke k’a Laje ni Mali jamanafanga be ka u ka baara Ke a ɲe ma; u Benna minnu kan. Ayiwa, ʃinwaw (jɔnn guwokaw) ye ‘wari hake min Di ani Briksel ka lajeere in, u ye wariba min lahidu Tà Mali jamana ye, nka u y’a Sensen Mali la ko fo dyagoya ko u ye fen minnu Fɔ u ka Se k’o Ke. Ayiwa, ʃinwaw (jɔnn guwokaw) ta, kan kelen ma Fɔ o la. E dun Ko di o la?
Jaabilikela: Aleksi Kalanbiri
ʃinwaw (jɔnn guwokaw) ta, fen suguya kelen te. N’i ye nansara ninnu Fle, u ka waridi ani politiki doon be ɲɔgɔn na. ʃinwaw (jɔnn guwokaw) te ‘politiki Лedɔn, olu kɔni. N’i ni u ka di, i ni u ka di. U be Se k’i Deme cogoya min na, u b’i Deme ten. U ni nansaraw ta te kelen ye, olu ta kɔni. Ni olu be wari Di i ma, u be wari Di i ma nka, nka b’a la. Ayiwa u y’a Di i ma cogo min, u ɲe b’a la katugu, u yere be nà k’a baaracogo Laje. Tuma dɔw yere la, n’i ye segesegeli Ke, an ka premier minisiri (setigi fɔlɔ) y’a Fɔ ‘waati la cogoya min na, wari min be Di i ma, a tla be Di i ma katugu a be Ke i n’a Fɔ u yere b’a Fili ka N’a Kùnben i fe yen.
U ka nafa ye min ye, n’u Nana, o ye k’a Ye ayiwa i ka kan ka ‘wari hake min Sɔrɔ, i ka kan k’a Dòn da min fe, yala a b’a la ka Ke ten wa? U be i Ladi o sira fe. O mana Bɔ a la kɔni, a ni nin te Blà ɲɔgɔn ‘kɔrɔ. Ayiwa, `fen kelen fana be nin na min ma Fɔ maaw ye kosebe. Ne geresege Kera min ye, ne tùn be ʃinn (jɔnn guwo) jamana na. A caman Kera n ‘ɲe na. ‘Caman be yen, wari Dira, nka a dɔw ye juruw ye. Nka ‘gɔrɔkɔjuru te. U ye juru Dòn an na. N’an bea Sara, an be a wari yere de Sara. An te dɔrɔme Fàra a kan. O ye fɔlɔ ye. Flanan, u be nà an Deme ka duguju-kɔrɔnafolo dɔw Bɔ, i n’a Fɔ nege min be dugu ‘jukɔrɔ. O be nà Ke u be nà Trainsira (negesira) min Da, o be nà Ke o sara ye.
N y’a dɔn olu fana ye ‘fen ye minnu ka fusa kosebe ni warije dili ye, ni wari bɔli ye. Au moins (o kɔni na) jamanaden hakili be nà Sìgi k’a Fɔ yuruku-yuruku te nà Ye a la, surafenko te nà Ye a la. Ne hakili la kɔni, sira dɔw fe, a te Da ɲɔgɔn ‘kɔrɔ. A Nana waati min na, a ka fusa faso ma katugu n y’a Fɔ n ka kuma damine na cogoya min na, bee tùn kamana gannen tùn dòn katugu yala saraw be nà Se ka Ke wa? Yala ni nansara ninnu ye u ka deme Tige, a be nà Ke cogo jumen? U yere nàlen kaban u ka kuma fɔlɔ Kera k’a Fɔ, ko ayiwa, ko u be nà Segin cooperation (jὲɲɔgɔnya) kan. N y’a Dɔn kɔni, a Kera i n’a Fɔ kuma fla donnen ɲɔgɔn ‘kɔnɔ.
Alze sìgikafɔ
Kajatu Tarawele:
Sìgikafɔ kùnnafoniw kɔnɔna na, laseliw y’a Jira k’a Fɔ ko bànbaanciw ye gafe de Bɔ, ka Tla ka jὲ k’a Лini bànbaanciw fen o fen be yennin nɔ, sìgikafɔ hukumu kɔnɔna na, Alze, Alzeri faaba kɔnɔna na yen nɔ, ko olu k’u bolonɔ Blà o la. O seben in kumakan kɔnɔna na, Mali tlaliko-kuma, o de be o la, walima yereta, k’a Di u ma u ka baara Ke u yere ye. Ayiwa, Mariyam Tarawele ye kuma Di Saada Jara ma k’a Segesege. An k’a ka seereyaw Lamen a koɲe kan.
Saada JARA
Bànbaanciw ka nin waleya min Fle nin ye, a ma Bàla maa ʃi la. U ye gafe min Dla ko olu be fe de, bì-bi in na, Mali ka Tla fla ye : Republique du Mali (Mali Forobafanga) o ka Ke worodugu-yanfan fe, olu b’u tɔgɔla Republique (forobafanga) Sɔrɔ a be Fɔ o ma ko AZAWAD. O be Ke Tumutu ni Gawo ni Kidal région (mara) sàba fàralen ye ɲɔgɔn kan. Nin ye waleya de ye min be an Lasegin ‘kɔ. Sabu la, k’a masɔrɔ, sàn 2013 la, zuwenkalo la, Accord de Ouaga (Waga benkan) min signera (bolonɔ Blàra Waga benkan min na), bee Jenna n’a ye, ko min ye Mali ka dugukolo lakanali ye, a ka kelenya, ‘fen te Se ka Tà o la, ‘fen te Se ka Bɔ o la. ‘Mɔgɔ ‘da te Maga o kuma na.
Ayiwa, o sàn temennen ‘kɔ, aw be Tla ka N’a Fɔ ko aw Ko de ko Mali ka Tla. Accord de Ouaga (Waga benkan ) min yere, n’an bee ka kan ka an Sinsin a kan, u Ko de k’ale sinsinbolo ye Mali sariyaba ye n’o ye constitution (sariyabaju) ye. Constitution (sariyabaju) in dun b’a Jira ko Mali ye jamana kelen de ye. A te Se ka Tla, ‘fen te Se ka Bɔ a la. Yɔrɔnin kelen min be yen ni constitution (sariyabaju) b’a Fɔ ko Mali be Se, min ye a ka jamana yere dugukolo taabolo ye, article (sariyasen) 97, o b’a Jira ko Mali Ko ni Unité Africaine (Fàrafinna ka kelenya) ka kan ka Sabatiya, ale be Se ka dɔ Blà a ka yeremahɔrɔya la.
A be Se ka yeremahɔrɔnya yere Blà pour que (walasa) jamana belebele ka Dla min ye Unité Africaine (Fàrafinna ka kelenya) ye. O dɔrɔn de be constitution (sariyabaju) ‘kɔnɔ. N’o te, constitution (sariyabaju) in b’a Jira ko fosi te Se ka Bɔ Mali la. O min fana Fle, o ye an be Fàra mɔgɔ de kan pour que (walasa) ka fen belebele Dla. Mais (Nka) k’a Fɔ ko ka Nà dɔ Tige ka Bɔ Mali la, ka Mali Fara-fara, o ma Deli ka Fɔ. O te Se ka Ke. Aruna Tuure n’a hakili be ɲɔgɔn fe. Ale ye fàsoden ɲuman ye, k’a masɔrɔ avocat (lapasalikela) dòn. A be sariya Dɔn. O de kama, a ma Sɔn k’i bolo Dòn nin papier (seben) in na. Ninnu be baara min na nin ye, mɔgɔ si de t’a Dɔn. An be Taa ɲe, an be Segin. U be min de nɔ fe, mɔgɔ si t’a Dɔn.
Лininkalikela : Kajatu Tarawele
Mali gouvernement (kùnnasigi-fanga) ni Malidenw ka kan ka mun de Ke?
Jaabilikela: Saada Jara
Gouvernement (kùnnasigi-fanga) ka kan ka a ka jὲkulu fen o fen be Alze, k’u bee Weele. K’a Fɔ Algériyenw (alzerikaw) ye, ‘dɔgɔyama te u fan fe de, accord d’Alger (Alze benkan) Fɔra ka Blà nin yɔrɔ in na. Aw de be kan ka Kuma an ni ninnu ‘ce. Ninnu ye nin waleya min Ke, o b’a Jira ko ‘sebeko-mɔgɔw te. Ninnu be tlonke de la. Sebe be anw na. Anw be Taa ci were la an faso fe. Ni sàn min u decidelen dòn (n’u jɔr’a kan sàn min), an k’a ko Fɔ k’a kuma Fɔ k’a Ban. An be Segin ka Nà.
N’o te, nin koɲe kan, an te Se. K’a Jira alzerikaw la, k’a Jira Nations Unies (Jamana-beejetɔn) mɔgɔw la ko vraiment (‘cyen na) Mali y’a seko damajira Ke. Ninnu te ‘sebelamɔgɔw ye. U te fe kὲle in ka Ban. Ayiwa u te fekuma yere ka Taa ‘ɲe, parce que (bari) u be ka an Lasegin ‘kɔ, ʃu Fàra tle kan. Mɔgɔ be Se k’i ci Blà o la wa? Delegation (cidenkulu) min be yen, baara were te u la a? U ka Nà ka Nà faso Baara.
Лininkalikela : Kajatu Tarawele
An balima minnu be kɔrɔnfela la ni o ye Gawo, Tumutu ani Kidal ye, olu ka lakana be nà Se ka Sabati ? Parce que (bari), n’i ye jatemine Ke, u be fàgali la yen hali bì.
Jaabilikela: Saada Jara
K’a Fɔ ko an ni ninnu de be nà Kuma ka fen basigilen Ke, ka baara Ke… ? Ayi. U bolo ja Yera. U ka fen bee Yera. Sisan sa, lakana mɔgɔw de be Laben, k’u Лesin mɔgɔw bolofen ni mɔgɔw nikunw lakanani ma kɔrɔnfela la. An ka ko were Ke. Parce que (bari), nin ko kuma ninnu te nà Taa ‘yɔrɔ la. Ninnu be kὲle yere de nɔ fe. Parce que (bari), n’an ma an Farati dɔrɔn, u be nà kὲle were Wuli ka Blà an ‘kùn na.
Kan ni Yiriwa ‘tɔgɔ la, Musa Danbele ye jὲmukan Seben.
Dɔ Fàra i ka dɔnta kan
Blàdon : 2015-01-12 Yɛlɛmako laban : 2015-01-12
bam_Latn bam_Latn bam_Latn dyu_Latn bam_Latn bam_Latn som_Latn bam_Latn bam_Latn bam_Latn som_Latn bam_Latn bam_Latn bam_Latn som_Latn bam_Latn bam_Latn bam_Latn som_Latn bam_Latn bam_Latn bam_Latn bam_Latn bam_Latn bam_Latn bam_Latn som_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn est_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn dyu_Latn bam_Latn bam_Latn dyu_Latn bam_Latn